**Τίτλος Σεναρίου:** Ruby's story

**Όνομα:** Χρύσα

**Επίθετο:** Παπαλαζάρου

**Μάθημα/Γλώσσα:** Αγγλικά

**Ομάδα/Στόχος (Βαθμίδα Εκπαίδευσης και Τάξη):** Πρωτοβάθμια, Ε΄

**Ομάδα/Στόχος (Επίπεδο Γλωσσομάθειας):** Α1

**Διάρκεια Σεναρίου σε διδακτικές ώρες:** 3

**Θέμα/αντικείμενο διδασκαλίας:** Παρατηρούμε προσεκτικά τον πίνακα του Norman Rockwell “Racism/The Problem we All Live With, συζητάμε, περιγράφουμε, μαντεύουμε, ανακαλύπτουμε διαδραστικά τις λεπτομέρειές του, μαθαίνουμε την ιστορία της Ruby Bridges, της πρώτης Αφροαμερικανίδας που φοίτησε σε σχολείο μόνο για λευκούς τη δεκαετία του 1960 στην Αμερική.

**Λέξεις κλειδιά:** Διαφορετικότητα, ρατσισμός, οπτικός γραμματισμός, storytelling, visual thinking strategies, ζωγραφική

**Τέχνες που εμπλέκονται:** Ζωγραφική

**Διδακτικό εγχειρίδιο (αν χρησιμοποιείται):** Δεν χρησιμοποιείται το διδακτικό εγχειρίδιο. Προτείνεται ωστόσο η σύνδεση του συγκεκριμένου σεναρίου με το Unit 8: All About Stories και με grammar focus τον Past Progressive.

**Διδακτικοί στόχοι:**Βασικός στόχος του διδακτικού σεναρίου είναι να αποκτήσουν οι μαθητές/-τριες συναίσθηση της έλλειψης ανοχής στη διαφορετικότητα ως βασικό στοιχείο του ρατσισμού έχοντας ως οπτικό ερέθισμα τον πίνακα του Norman Rockwell "Racism/The Problem We All Live With". Σε γλωσσικό επίπεδο αναμένεται: • Να χρησιμοποιήσουν, να εξασκήσουν και να εμπεδώσουν λεξιλόγιο σχετικό με τον πίνακα. • Να χρησιμοποιήσουν και να εξασκήσουν τις γραμματικές δομές Past Simple και Past Progressive για την αφήγηση ιστορίας. • Να παράγουν προφορικό λόγο για να εκφράσουν τις ιδέες τους και να διατυπώσουν μια στοιχειώδη αφήγηση. • Να παράγουν γραπτό λόγο με τη μορφή παραγράφων. • Να ενθαρρυνθούν στην παραγωγή πολυτροπικών κειμένων συνδυάζοντας λόγο και εικόνα. Άλλοι στόχοι είναι: • Να αναπτυχθούν δύο βασικές δεξιότητες του οπτικού γραμματισμού: η προσεκτική παρατήρηση και η οπτική αναπαράσταση. • Να αναπτύξουν οι μαθητές/-τριες την επικοινωνιακή δεξιότητα της ενεργητικής ακρόασης, της ακρόασης δηλαδή η οποία αξιοποιεί της παρατηρήσεις, τις ιδέες και απόψεις των άλλων. • Να οδηγηθεί η ολομέλεια της τάξης σε μια συνεργατική αφήγηση ιστορίας γύρω από το θέμα "Ruby's story". • Να μάθουν την ιστορία της Ruby Bridges, της πρώτης Αφροαμερικανίδας που φοίτησε σε σχολείο μόνο για λευκούς τη δεκαετία του 1960 στην Αμερική. • Να εξασκηθούν στη λήψη σημειώσεων και να αντιληφθούν την σημασία τους ως υποστηρικτικό υλικό για την παραγωγή γραπτού λόγου. • Να εξοικειωθούν με τις δυνατότητες των διαδραστικών δραστηριοτήτων.

**Μέθοδοι διδασκαλίας:** Η βασική μέθοδος διδασκαλίας είναι η διαλογική. Ο ρόλος του/της εκπαιδευτικού είναι κυρίως διαμεσολαβητικός διευκολύνοντας τη συμμετοχή στην ομαδική συζήτηση. Ο διάλογος καθοδηγείται από μια σειρά παρακινητικών ερωτήσεων καθώς και από τις Στρατηγικές Οπτικής Σκέψης. Οι Στρατηγικές Οπτικής Σκέψης (VTS) είναι μια μέθοδος που χρησιμοποιεί την τέχνη για να προωθήσει την ανάπτυξη γνωστικών και κοινωνικών δεξιοτήτων. Αποτελείται από 3 ερωτήσεις: “What’s going on?”, “What makes you say that?” και “What more can we find?” Στο συγκεκριμένο σενάριο αντί για τη δεύτερη ερώτηση χρησιμοποιήθηκαν μια σειρά παρακινητικών ερωτήσεων προκειμένου να επιτευχθεί καλύτερα ο γλωσσικός στόχος της χρήσης και εξάσκησης των γραμματικών δομών Past Simple και Past Progressive. Εργασία των μαθητών/-τριών: ολομέλεια της τάξης, ατομικά, σε ζευγάρια, σε ομάδες

**Διαθεματικότητα:**Εικαστικά: παρατήρηση, περιγραφή έργων τέχνης, κατανόηση του τρόπου με τον οποίο η τέχνη εκφράζει την εκάστοτε κοινωνικοπολιτική συγκυρία. Αγγλική γλώσσα: παραγωγή προφορικού και γραπτού λόγου, απόκτηση, χρήση και εξάσκηση λεξιλογίου και γραμματικών δομών. Κοινωνική και Πολιτική Αγωγή: αποδοχή της διαφορετικότητας, ανάπτυξη της κριτικής σκέψης των μαθητών, έτσι ώστε να προσεγγίζουν με «ανοιχτό νου» θέματα που αφορούν την ισότητα, τη δικαιοσύνη.

**Φάση 1 (Χρονική διάρκεια,  βήματα διδασκαλίας, δραστηριότητες, ρόλος εκπαιδευτικού,  μαθητών/μαθητριών):** Building the story Χρονική διάρκεια: 45 λεπτά Εργασία: Ολομέλεια της τάξης Ρόλος του εκπαιδευτικού: Συντονιστικός, διευκολυντικός, οργανωτικός, ενθαρρυντικός, υποκινητικός Χώρος: Αίθουσα διδασκαλίας Βήμα 1 (10΄): observing, brainstorming, speaking, listening, note-taking Αρχικά προβάλλεται ο πίνακας του Norman Rockwell. Καλούμε τους μαθητές/-τριες να παρατηρήσουν προσεκτικά και σιωπηλά τον πίνακα για 1 με 2 λεπτά. Στη συνέχεια θέτουμε το ερώτημα “What’s going on?” και τους ενθαρρύνουμε να εκφράσουν κάποιες αρχικές ιδέες. Σημειώνουμε στον πίνακα τις ιδέες τους και ζητάμε από τους μαθητές/-τριες να κρατούν επίσης σημειώσεις στο τετράδιό τους κατά τη διάρκεια της συζήτησης. Βήμα 2 (35΄): observing, describing, speaking, listening, note-taking Στη συνέχεια παρουσιάζουμε το κορίτσι του πίνακα λέγοντας: This is Ruby. Συντονίζουμε την ολομέλεια της τάξης σε μια διερευνητική συζήτηση με σκοπό την συλλογική αφήγηση της ιστορίας που απεικονίζεται στον πίνακα όπως την προσλαμβάνουν οι μαθητές/-τριες. Η συζήτηση οργανώνεται γύρω από μια σειρά ερωτήσεων χρησιμοποιώντας Past Simple ενώ ταυτόχρονα εισάγουμε και τον Past Progressive. Ενθαρρύνουμε τους μαθητές/-τριες να προσφέρουν πλήρεις απαντήσεις. Who was Ruby? What was she doing? Where was she going? What was she holding? What was she wearing? How did she look? Was she walking alone? Who was walking with Ruby? Why do you think they were walking with her? Κατά τη διάρκεια της συζήτησης σημειώνουμε στον πίνακα λέξεις-κλειδιά για να διευκολύνουμε τους μαθητές/-τριες στην παρακολούθησή της και στην τήρηση σημειώσεων. Ανά τακτά χρονικά διαστήματα ζητάμε από μεμονωμένους μαθητές/-τριες να αναπαράγουν προφορικά όλη την ιστορία από την αρχή προσθέτοντας κάθε φορά και την νέα πληροφορία ή το νέο στοιχείο. Βήμα 3 (follow-up): writing Ζητάμε από τους μαθητές/-τριες να βασιστούν στις σημειώσεις τους και στην συζήτηση στην τάξη, και να παράγουν γραπτό λόγο με την μορφή μικρών παραγράφων, αφηγούμενοι/-ες την ιστορία της Ruby.

**Φάση 2 (Χρονική διάρκεια,  βήματα διδασκαλίας, δραστηριότητες, ρόλος εκπαιδευτικού,  μαθητών):** Ruby’s real story unfolds Χρονική διάρκεια: 40΄ Εργασία: Ολομέλεια της τάξης, ατομική, σε ζευγάρια Ρόλος του εκπαιδευτικού: Συντονιστικός, διευκολυντικός, ενθαρρυντικός, υποκινητικός Χώρος: Αίθουσα διδασκαλίας Βήμα 1 (15΄): reading, listening Οι μαθητές/-τριες διαβάζουν τα κείμενά τους. Δίνουμε ανατροφοδότηση. Βήμα 2 (25΄): observing closely, speaking, listening, note-taking Προβάλλουμε πάλι τον πίνακα και τους ζητάμε να κοιτάξουν προσεκτικά. Θέτουμε την ερώτηση: “What more can we find?” Είναι η στιγμή που η παρατήρηση των παιδιών χρειάζεται να επικεντρωθεί σε 3 βασικά στοιχεία για την αποκωδικοποίηση του πίνακα: την πεταμένη ντομάτα, τη λέξη “Nigger” και τα αρχικά “KKK”. Αν οι μαθητές δυσκολεύονται μπορούμε να τους διευκολύνουμε δείχνοντας τα αντίστοιχα σημεία. Προσφέρουμε αντίστοιχες διευκρινίσεις: Nigger: a racist word to talk about a black person KKK: a racist organization in the USA that terrorizes black people So, there were some people… What were the people throwing? What were they writing? Why do you think they were reacting like this? Where do you think Ruby was living? Do you think she was different from the other children? How? Γράφουμε στον πίνακα “Ruby Bridges, African-American child, all-white school, Louisiana 1960”. Εξηγούμε ότι η Ruby Bridges ήταν η πρώτη Αφροαμερικανίδα που φοίτησε σε σχολείο μόνο για λευκούς τη δεκαετία του 1960 στην Αμερική. Ζητάμε από μεμονωμένους μαθητές/-τριες να διηγηθούν προφορικά την ιστορία σύμφωνα με τα νέα στοιχεία που έχουν προστεθεί. Ολοκληρώνουμε ζητώντας τους να αναστοχαστούν πάνω στην ερώτηση: Look at your classmates. Are you all the same? Βήμα 3 (follow-up): writing Ζητάμε από τους μαθητές/-τριες να βασιστούν στις σημειώσεις τους και στη συζήτηση στην τάξη και να παράγουν σύντομα γραπτά κείμενα με τις νέες πληροφορίες για την Ruby. Τους ενθαρρύνουμε να συμπεριλάβουν φωτογραφίες, σκίτσα, ζωγραφιές στις εργασίες τους. Μπορούν να χρησιμοποιήσουν χαρτί ή να ετοιμάσουν ψηφιακές εργασίες χρησιμοποιώντας τον Επεξεργαστή Κειμένου ή το Πρόγραμμα Παρουσίασης.

**Φάση 3 (Χρονική διάρκεια,  βήματα διδασκαλίας, δραστηριότητες, ρόλος εκπαιδευτικού,  μαθητών):** Interactive work on Ruby Χρονική διάρκεια: 45΄ Εργασία: ατομική, σε ζευγάρια, σε ομάδες Ρόλος του εκπαιδευτικού: Συντονιστικός, συμβουλευτικός, υποστηρικτικός, εποπτικός Χώρος: Συνιστάται να πραγματοποιηθεί στο Εργαστήριο Πληροφορικής. Εάν αυτό δεν είναι εφικτό, στην αίθουσα διδασκαλίας με έναν υπολογιστή. Σε αυτή την περίπτωση η ανατροφοδότηση για τα βήματα 1-8 θα είναι συλλογική. Τα βήματα 1-8 της 3ης φάσης του σεναρίου λειτουργούν ως αξιολόγηση των προηγούμενων 2 φάσεων καθώς οι μαθητές/-τριες εξασκούνται και εμπεδώνουν το σχετικό λεξιλόγιο και τις γραμματικές δομές Past Simple και Past Progressive. Αυτό γίνεται μέσα από μια σειρά διαδραστικών δραστηριοτήτων. Στο τέλος, οι μαθητές/-τριες ελέγχουν το βαθμό επιτυχίας και κατανόησης. Βήματα 1-8: εργασία ατομική ή σε ζευγάρια Διάρκεια: 25΄ Βήμα 1: drag and drop vocabulary activity Ανακαλύπτουμε διαδραστικά τα στοιχεία του πίνακα (slide 1) Βήμα 2: reading part i Διαβάζουμε το 1ο μέρος της αληθινής ιστορίας της Ruby (slide 2) Βήμα 3: reading quiz, multiple choice, answer 5 questions Απαντούμε σε 6 σχετικές ερωτήσεις (slide 3). Βήμα 4: reading part ii Διαβάζουμε το 2ο μέρος της αληθινής ιστορίας της Ruby. Βήμα 5: reading comprehension gap fill Συμπληρώνουμε τα κενά σε 5 προτάσεις (slide 5). Βήμα 6: focus on language structures: Past Progressive identification Διαβάζουμε ένα μικρό κείμενο και εντοπίζουμε όλα τα ρήματα σε Past Progressive (slide 6). Βήμα 7: focus on language structures: Past Simple & Past Progressive gap fill Συμπληρώνουμε τα κενά με Past Simple ή Past Progressive (slide 7). Βήμα 8: Interactive video (hotspots with questions and information) Παρακολουθούμε ένα διαδραστικό video όπου η Ruby Bridges μιλάει για τον εαυτό της και τον πίνακα (slide 8). Βήμα 9: εργασία σε ομάδες Διάρκεια: 15΄ Επιλέγουμε μία δραστηριότητα από τις παρακάτω δύο (slide 10 ή slide 11) για να εργαστούμε με την ομάδα μας. Slide 10: Κατανόηση πολλαπλών προοπτικών One of you must get in the shoes of Ruby, one in the shoes of a US Marshal, and one in the shoes of one of the white people in the crowd. From your point of view, answer the questions: What do you think? How do you feel? What do you care about? Slide 11: Παρακολουθούμε ένα trailer, συγκρίνουμε. Απαντούμε σε όσες ερωτήσεις μπορούμε. Watch the trailer from a film about Ruby Bridges. How is the trailer similar to the painting? How is it different? How do you feel? Why? What new things did you learn about Ruby’s story? Βήμα 10: (follow-up) researching, producing multimodal texts Επιλέγουμε μία δραστηριότητα από τις παρακάτω δύο (slide 12 ή slide 13). Slide 12: Visit GoogleEarth – Louisiana (make sure you open your browser in Google Chrome). Prepare a word doc or a ppt presentation (1 slide only) about 3 things that you find interesting about Louisiana. Slide 13: Prepare a word doc or a ppt presentation (1 slide only) about the painter, Norman Rockwell.